மலேசியாவில் உள்ள கெடா மாநிலத்தில் சீரங்கன்-முத்தம்மாள் தம்பதியினருக்கு மகனாக 1949ல் பிறந்த சீ.முத்துசாமி பள்ளி ஆசிரியராகப் பணியாற்றி ஓய்வுபெற்றவர். நாற்பதாண்டுகளுக்கும் மேலாக தொடர்ச்சியாக எழுதி வருபவர். இவருடைய ‘மண்புழுக்கள்’ என்னும் நாவல் பெரிதும் பாராட்டப்பட்ட ஒன்று. மலேசிய இலக்கியச்சூழல் ஒரு சீரிய எழுத்தாளனுக்கு ஊக்கம் தரக்கூடிய ஒன்று அல்ல. சீ.முத்துசாமியின் பெயர் இந்த விருதுக்கு முன் தமிழகத்தில் எவருக்கும் தெரியாது. ஆகவே மனச்சோர்வடைந்து அவர் இருபதாண்டுக்காலம் எழுதாமலும் இருந்திருக்கிறார். அதற்கு அங்கிருந்த அரசியல் சூழலில் அவர் சந்தித்த கண்காணிப்பும் ஒரு காரணம்.